OKONČANE JAVNE KONSULTACIJE O PREDNACRTU ZAKONA O VISOKOM OBRAZOVANJU

Javne konusltacije o Prednacrtu zakona o visokom obrazovanju, koje je provodilo Ministarstvo za nauku, visoko obrazovanje i mlade, su okončane. Na adresu Ministarstva pristigao je veliki broj komentara što govori u prilog tome kolika je zainteresiranost za uređenje visokog obrazovanja u Kantonu Sarajevo.

Ministrica za nauku, visoko obrazovaje i mlade Aleksandra Nikolić izrazila je zadovoljstvo na ovakvom odzivu na javne konsultacije.

„Koristim priliku da se zahvalim svima onima koji su uzeli učešće u javnim konsultacijama o Prednacrtu zakona o visokom obrazovanju i dostavili svoje konstruktivne komentare, primjedbe, prijedloge i podršku onome što radimo. Samo na takav način, zajednički, možemo unaprijediti visoko obrazovanje. Ministarstvo će u narednim danima, uvažavajući vaše materijale, pripremiti nacrt zakona i isti uputiti u daljnju proceduru prema Vladi Kantona Sarajevo.“